Ir-Regolament tal-Kummissjoni (KEE) Nru 473/89
ta' l-24 ta' Frar 1989
li jemenda r-Regolament (KEE) Nru 2807/83 li jistabbilixxi regoli ddettaljati sabiex jiġi rreġistrat it-tagħrif dwar il-qbid ta' ħut mill-Istati Membri.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 170/83 tal-25 ta' Jannar 1983 li jistabbilixxi sistema Komunitarja għall-konservazzjoni u t-tmexxija tar-riżorsi tas-sajd [1], kif emendat bl-Att ta' l-Aċċessjoni ta' Spanja u tal-Portugall,
Wara li kkunsidrat ir-Regolament tal-Kunsill (KEE) Nru 2241/87 tat-23 ta' Lulju 1987 li jistabbilixxi ċerti miżuri ta' kontroll fuq l-attivitajiet tas-sajd [2], kif emendat bir-Regolament (KEE) Nru 3483/88 [3], u b'mod partikolari l-Artikolu 14 tiegħu,
Billi r-Regolament tal-Kummissjoni (KEE) Nru 2807/83 [4], kif emendat bl-Att ta' l-Aċċessjoni ta' Spanja u tal-Portugall, jistabbilixxi istruzzjonijiet dwar l-użu tal-ġurnal ta' abbord matul il-ħidmiet tas-sajd u dwar id-dikjarazzjoni tat-tniżżil l-art/trasbord magħmula mill-kaptan ta' bastiment li jtajjar il-bandiera ta' Stat Membru jew ikun irreġistrat fih;
Billi l-proċedura għat-trasmissjoni ta' l-informazzjoni fil-ġurnal ta' abbord fil-każ tat-tniżżil l-art fi Stat Membru għajr l-Istat Membru li tiegħu l-bastiment ikun qiegħed itajjar il-bandiera, kif dikjarat fil-punt 4.2.2 ta' l-Annessi IV u V ta' mar-Regolament, trid tiġi kkjarifikata u magħmula iktar konsistenti; billi r-Regolament (KEE) Nru 2807/83 irid għalhekk jiġi emendat;
Billi l-miżuri pprovduti f'dan ir-Regolament huma skond l-opinjoni tal-Kumitat Amminstrattiv tar-Riżorsi tas-Sajd,
ADOTTAT DAN IR-REGOLAMENT:
L-Artikolu 1
Ir-Regolament (KEE) Nru 2807/83 huwa hawnhekk emendat kif ġej:
1. l-ewwel sentenza tal-punt 4.2.2 ta' l-Anness IV hija mibdula b'dan li ġej:
"Fil-każ tat-tniżżil l-art fi Stat Membru għajr l-Istat Membru li tiegħu l-bastiment ikun qiegħed itajjar il-bandiera jew li fih ikun irreġistrat l-ewwel kopja tad-dikjarazzjoni tat-tniżżil l-art għandha tingħata jew tintbagħat lill-awtoritajiet ta' l-Istat Membru fejn isir it-tniżżiż l-art fi żmien 48 siegħa mit-tkomplija tat-tniżżil.";
2. l-ewwel sentenza ta' punt 4.2.2 tal-Anness V tiġi mibdula b'dan li ġej:
"Fil-każ ta' tniżżil l-art fi Stat Membru għajr l-Istat Membru li tiegħu l-bastiment ikun qiegħed itajjar il-bandiera jew li fih ikun irreġistrat l-ewwel kopja tad-dikjarazzjoni tat-tniżżil l-art għandha tingħata jew tintbagħat lill-awtoritajiet ta' l-Istat Membru fejn isir it-tniżżil l-art fi żmien 48 siegħa mit-tkomplija tat-tniżżil."
L-Artikolu 2
Dan ir-Regolament għandu jidħol fis-seħħ fit-30 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta' Frar 1989.